Castiddubbonu

Castiddubbonu (Castelbuono pi talianu) è nu cumuni dâ pruvincia di Palermu, ca faci parti dû Parcu di li Madunii.

 Storia 
Castiddubbonu è nu paisi anticu: pi prima cci vìnniru a stari li sicani ca fuìanu pi la mmasiuni di àutri genti, comu li siculi. Tannu nun esistìa nu nucliu abbitativu pricisu idintificàbbili cu chiddu attuali. Sti genti stavanu n linia ginirali ntî li cuntrati dda o giru. Doppu agghiri 1000 anni vìnniru li greci e doppu li rumani. Ma lu "paisi" è sempri cchiù nu viddaggiu mmeci di na granni citati.
Castiddibbonu addiventa nu paisi granni ntô mediu evu  sutta li Vintimiglia a pàrtiri dû 1300 quannu lu conti Franciscu dicidi di custruiricci nu castiddu. Na liggenna dici ca fu p'amuri di Custanza ca lu beddu conti fici lu castiddu e funnò lu paisi. Secunnu stu cuntu, passannu l'anni si vitti pirò ca Custanza nun putìa aviri figghi e accussì lu conti la chiudìu dintra lu castiddu unni idda murìu.

A picca a picca lu paisi crisci. Ntô midiuevu nàsciunu cresi: la Matrici Vecchia, la Matri a Catina, Santa Nicola.. Ntô 1454 lu Marchisi di Iragi Giuvanni terzu Vintimiglia porta tuttu lu marchisatu e lu Sacru Teschiu da Matri Sant'Anna ntô casteddu di Castiddibbonu. Agghicanu appoi monaci austiniani, franciscani, duminicani,allittrati e artisti. Ntô 1520 l'artari majuri da Matrici Vecchia agghiorna cu lu granni pulitticu, dunu eccersu dû Marchisi Simuni I.

Ntô 1603 s'arricorda l'arrubbatina di Sant'Anna e ntô 1625 la miraculusa attruvata e lu patrunatu, duoppu ca s'arrubbaru a Sant'Anna ci misiru i catinazza.  Ntô 1820 la terra trema e attummulìanu assai munumenti comu l'ùrtimu chianu dû castiddu e cupula e campanara di la Matrici Nova.

 Di vìriri 
 Lu castiddu di Vintimiglia (ntisu di Sant'Anna) cu dintra la Cappedda di Sant'Anna addubbata di frat Serpotta
 La Matrici Vecchia (fatta unni cc'era lu tempiu dû diu suli; nni sarva arcuni tronzi comu li culunni; doppu fu fatta muschea e si vìdinu li finesci)
 La Matrici Nova 
 La cresia di San Franciscu (ntisa di santu Ciscu)
 La Funtana di li quattru cannola
 La cresia di Sant'Antuninu unni è sarvatu lu Crucifissu miraculusu
 La cresia da Nunziata 
 Lu museu cìvicu
 Lu museu Minà Palumbo (c'arricogghi tistimunianzi, reperti e biològgici)
 La turri dû roggiu
 La chiazzannintra
 L'Arcu di Sant'Anna
 La cresuzza da Matri a Catina
 La cresia da Santissima Trinitati
 La cresia di Sant'Austinu
 La cresia dû Munti Carvani
 La cresia di li cappuccini (Matruzza di l'Àncilu)
 La cresia di Santa Vinira o Batia (ntisa di l'Addulurata)
 La funtana di Santu Paulu
 Lu ponti di Panarieddi

 Festi principali 
 Festa patrunali dâ matri Sant'Anna 17-27 di giugnettu
 Festa dû Crucifissu 13-14 di sittèmmiru
 Simana di Pasqua e Vènniri Santu, Casazze ducumentati. 
 Bamminedda - 8 di sittèmmiru
 Santa Luciuzza di Campagna - prima duminica di sittèmmiru
 Santa Luciuzza di paisi - 13 di dicèmmiru
 Matri dû Rusariu - ùrtima duminica di uttùviru
 San Juvanni - 24 di giugnu
 Cannilivari
 Santa Rita - 22 di maiu
 Santu Piu - 23 di sittèmmiru
 Lu Signuri- jornu ca cancia

 Lu Castiddu di Vintimigghia 
Lu castiddu è custruitu ncapu ô Poggiu di Santu Petru. Si dici ca lu vosi fari lu Conti Franciscu ntô 1313 (accabbatu ntô 1316) picchì sintìa friddu ntû castiddu di Iragi e picchì nun vulìa fari stari lu sò amuri, Custanza, mmenzu a tutta dda nivi e ddu malu tempu. Prima di lu castiddu cc'era sulu na turri d'avvistamentu ca mittìa n cumunicazzioni li paisi di mari cu chiddi di terra. Stu sistema di difesa juncìa videmma Anci, Spirlinga e Nicusia cu Cifalù e Termini e a comu si stannu studiannu li cosi, macari cumunicava cu bona parti di la Sicilia.

Ntô 1454 lu marchisi Giuvanni I Vintimigghia, fici di Castiddubbonu lu centru dû so fìudu. Di tannu accuminzò nu piriudu filici ca purtò lu castiddu a èssiri cchiù granni e riccu. S'acchiana di dui sulari, si ncoccia tuttu lu casirmatu e si cria la bedda cappedda antica cu tantu di cupula. 
Si mpruvulazza e addiventa torva la sò storia ntô 1603, quannu pi Castiddubbonu accuminzò lu luttu pi dudici anni pi l'arrubatina di l'accussiddittu Teschiu. Sulu ntô 1615, lu 22 di jinnaru, ssu ripirtu fu asciatu ntâ cresia di Matri Sant'Anna n Palermu.
Ntô 1692 li frati Serpotta finisciunu di sistimari la nova Cappedda di Sant'Anna di l'àutra banna di lu castiddu.

Ntô 1820 nu forti tirrimotu fa càdiri l'ùrtimu chianu dû castiddu.
Li Vintimigghia a picca a picca careru n disgrazzia e s'àppiru a livari lu castiddu. Accussì ntô 1920 li citatini di Castiddubonu ficiru na culletta p'accattari lu castiddu ca pi li paisani avìa addivintatu lu Casteddu dâ Matri Sant'Anna.

 Tradizzioni 

 Riti pasquali e rapprisintazzioni..

 Bibliografia 




 Noti 

 Lijami di fora 
Castiddubbonu ntû situ di Sicilia.inDettaglio
Castiddubbonu n Sicilyweb
www.Castelbuono.com
Jurnali online dî fatti dintra e fora Castiddubbonu

Catigurìa:Cumuni dâ pruvincia di Palermu